இந்துமதம், அநாகரீகமாக வாழ்ந்த ஆதிமனிதனை வளப்படுத்த படைக்கப்பட்டதே ஆகும். மனிதன் ஆடை, அணிகலன், வாழிடம் ........ முதலிய வசதிகளில்தான் நாகரீகம் அடைந்தவனாக உள்ளானே தவிர, அவனது சிந்தையும், நெஞ்சும், உணர்வும், எண்ணமும், வேட்கையும் ........ காட்டுமிராண்டி நிலையிலேயேதான் இருக்கின்றன. எனவேதான், மனிதனின் அகப்பண்புகளைத் திருத்திச் செம்மைப்படுத்தும் மதமான இந்துமதத்தில் ஆரம்ப காலத்திலிருந்த பல நெறிமுறைகளும், விதிகளும், பழக்கவழக்கங்களும் தொடர்ந்து கையாளப்படுகின்றன. இந்துமதம் மிகமிகத் தொன்மையானது, பழமையானது ........ என்பதை விளக்குவதாகத்தான் இந்து மதத்தில் நடைமுறைகள் கருத்துக்கும், கண்ணோட்டத்துக்கும் அப்பாற்பட்டு விளங்குகின்றன. இந்துமதத்தின் நடைமுறைகள் கசப்பான மருந்து போன்றவை. இவைதான், அருளை ஊற்றெடுக்கச் செய்கின்றன. அருளை அனுபவப் பொருளாக வழங்குகின்றன. இந்துமதம் மனிதர்களைத் தூய்மையும், வாய்மையும் .......... அடையச் செய்யும் பேராற்றலுடையவை!